
REFERAT DE APROBARE A PROIECTULUI DE HOTĂRÂRE
privind prelungirea pe o perioadă  de 3 luni, a contractului de închiriere nr. 1618/2020, pentru spaţiul situat în Timişoara SAD 3, str. A. Pacha nr. 5,  încheiat  cu  Societatea Java Coffe House SRL

1. Descrierea situației actuale:
	Societatea Java Coffe House SRL a adjudecat spațiul cu altă destinație SAD 3, situat în Timișoara, str. A. Pacha  nr. 5, în urma licitație publice cu strigare desfășurată în anul 2020, încheindu-se contractul de închiriere nr. 1618/24.08.2020, cu valabilitate până la data de 24.08.2023.
2. Schimbări preconizate și rezultate așteptate
	Prin cererea înregistrată cu numărul MTM2023-009096/19.06.2023,  Societatea Java  
Coffe  House  S.R.L,  solicită  prelungirea  contractului  de  închiriere  nr.  1618/24.08.2020,  având ca obiect spațiul  cu altă destinație SAD3, situat în Timișoara, str. A. Pacha nr. 5.
           Spațiul închiriat în baza contractul de închiriere nr. 1618/2020,  la un tarif de închiriere de 10,5 euro/mp/lună,  în suprafață de 46,62 m.p, SAD 3, este situat la parterul imobilului din Timișoara cu intrare din stradă, strada Augustin Pacha nr. 5 (fosta strada Rodnei), proprietar Statul Român, în folosința Sfatului Popular al orașului Timișoara, înscris în CF-ul colectiv nr. 408088-C1 ( CF vechi nr. 146094 ), CF-ul individual nr. 408088-C1-U1, nr. top 353/XIX, compus din  1 încăpere la parter și 1 încăpere la subsol cu 3,64 % din părțile comune indivize și 15/405 mp teren în folosință.
3. Alte informații:
            Conform extrasului de procesului verbal al Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, din data de 01.08.2023, comisia a avizat favorabil această solicitare şi a hotărât  prelungirea pe o perioadă de 3 luni, a contractului de închiriere nr. 1618/2020, până la data de de 24.11.2023.
          În conformitate cu prevederile art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ, cu modificările și completările ulterioare;
          În temeiul  art. 196 alin. 1 lit. a) și art. 139 alin. (3) lit. g) din Ordonaţa  de Urgenţă a Guvernului  nr. 57/2019, privind Codul administrativ, cu modificările și completările ulterioare.
4. Concluzii:
	Apreciem  că,  Proiectul  de  hotărâre  privind  prelungirea pe o perioadă  de 3 luni, până la data de 24.11.2023, a contractului de închiriere nr. 1618/2020, pentru spaţiul situat în Timişoara SAD 3, str. A. Pacha nr. 5,  încheiat  cu  Societatea Java Coffe House SRL,  îndeplinește  condițiile  pentru a fi supus  dezbaterii și aprobării în plenul Consiliului Local al Municipiului Timișoara.	

